杨中讷

楊中訥（），字遄木，號晚研，浙江海寧人。

楊雍建之子。順治十三年（1656年）授業於朱彝尊，楊謙《朱竹垞先生年譜》載順治十三年夏，遊嶺南，“海寧楊公知高要縣事，以幣聘先生課其子，即晚研先生也。”康熙三十年（1691年）辛未二甲第一名，授編修，典試河南，授官右中允。出視江南學政吳騫〈楊中允葯房心語序〉云：“鄉先輩楊晚研先生，康熙辛未以二甲第一人登第，入詞林，累官至右中允。視江南學，未終歲而去。平生力學攻古文詞，書法入晉唐閫奧，湛深經術，尤精於《易》、《春秋》。蚤從秀水朱錫鬯檢討、姚江黃晦木徵君遊，故造詣譔論多有發先儒所未發者。查悔餘内翰所撰《墓志》述之綦詳，且惜其不肯著書垂後，故世尠知之者。”。康熙四十四年，曾奉敕編纂《全唐詩》，在詩局中與查嗣瑮最要好。趙執信《因園集》卷7〈雨中過查編修德尹嗣瑮寓齋，楊編修耑木中訥亦至，小飲志別二首〉（自注：二君皆在詩館）其工草書。罷官後築有拙宜園，與許汝霖、查慎行、陳勳等唱酬吟詠，又邀請陳鳴遠至家造壺。著有《叢桂集》。阮元，《兩浙輶軒錄》卷十一有云：“字耑木，號晚研，海鹽籍海寧人，雍建子。康熙辛未二甲第一名，授編修，典試河南，陞中允，出視江南學政。著《叢杜集》。”

注釋

參考書目
 《兩浙輶軒錄》卷十一
 《昭代尺牍小传》

Category:清朝書法家
Category:海宁人
Z